Кіраўнік раённай “вертыкалі” В. Л. Шайбак, абмяркоўваючы гэты няўдалы рамонт, прывёў прыклад са сваёй працоўнай дзейнасці ў калгасе “Маяк”, дзе з’яўляўся галоўным інжынерам. Тады механізатары, вадзіцелі ўласнымі рукамі “перабіралі” рухавікі, масты, каробкі перадач, іншыя вузлы і механізмы і з дапамогай інжынернай службы рабілі не горшы рамонт, чым на заводзе. Бо гэта ж для сябе і сваімі рукамі. “Трэба і нам падумаць, падлічыць, — заклікаў Віктар Леанідавіч, — і ва ўмовах майстэрні выконваць рамонтныя работы. Майстэрня — гэта сэрца любога сельгаскааператыва. Сёння ўсе работы выконвае тэхніка, таму і даглядаць яе трэба, і берагчы, каб служыла доўга і надзейна”.